3.Razgovor s državnim odvjetnikom
Što će se dogoditi?
Dolaziš na razgovor s državnim odvjetnikom. S tobom su branitelj i roditelj ili skrbnik ili druga odrasla osoba.
Odabrat ćeš ili ćeš dobiti besplatnog odvjetnika. On će biti tvoj branitelj.
Tvoj roditelj ili skrbnik dobije poziv da si pozvan na razgovor.


ILI

Nastavlja se postupak protiv tebe.
Prestaje postupak prema tebe. Ti si slobodan.



Tvoja prava
Na razgovoru s državnim odvjetnikom
· Moraš se odazvati svakom pozivu državnog odvjetnika ili suda. Ako promijeniš adresu, moraš to odmah javiti. Poziv će doći tvojim roditeljima ili skrbnicima.
· Razgovor s državnim odvjetnikom je tajan.
· Razgovor se snima.
· Imaš pravo da ti jasno objasne što misle da si učinio. Ako ne razumiješ što su rekli, imaš pravo tražiti da ti ponovno kažu.
· Na razgovoru s državnim odvjetnikom može biti tvoj roditelj, skrbnik ili odrasla osoba koju izabereš.
· Imaš pravo na odvjetnika (branitelja) od samog početka postupka pa sve dok sve ne bude završeno.
· Ako sam ne odabereš odvjetnika, sudac za mladež će odrediti jednog koji je stručan za rad s djecom.

Pravo na diverziju (poseban način završetka postupka)
Ako je djelo koje ti se stavlja na teret blaže (kazna do 5 godina), državni odvjetnik može odlučiti da se postupak prema tebi ne nastavi. Ako priznaš da si napravio kazneno djelo i ti i tvoj roditelj se složite da ćeš nešto popraviti ili učiniti, tako pokazuješ da ti je žao. Zatim obećaš da ćeš učiniti ono što od tebe traže od ovih stvari:
	a) ispričati se osobi kojoj si nanio štetu
	b) popraviti ili nadoknaditi nastalu štetu kako najbolje možeš
	c) sudjelovati u razgovoru s osobom kojoj si nanio štetu, uz pomoć druge osobe - posrednika (to se zove postupak posredovanja kroz izvansudsku nagodbu)
	d) uključiti se u humanitarni rad ili u korisne poslove za zajednicu
	e) ako imaš problem s ovisnošću, otići na liječenje uz dogovor s roditeljem ili skrbnikom	f) ići na razgovore s socijalnim radnikom, socijalnim pedagogom ili psihologom ili u grupu podrške za mlade	
g) otići u autoškolu na provjeru znanja prometnih propisa
	h) ispuniti neku drugu obvezu koja ti pomaže da promijeniš ponašanje ili popraviš pogrešku i učiš iz nje.
